open-index/open-wikipedia-markdown huggingface dataset:
அபிமன்யூ (யானை)

**அபிமன்யூ**  என்பது இந்தியாவைச்சேர்ந்த ஆசிய யானையாகும். இது  கர்நாடகாவின் அடர்ந்த காட்டுப்பகுதியில்  
(born ) பிறந்திருக்கலாம். 2020 ம் ஆண்டில் இருந்து விஜயதசமி நாளில் கர்நாடக மாநிலத்தின் மைசூரு நகரில் நடைபெறும் மைசூரு தசரா விழாவின் சிறப்பான தங்க அம்பாரியின் முதன்மை யானையாக இருந்து வருகிறது. இந்து இதிகாசமான மகாபாரதத்தின் முக்கியக் கதாபாத்திரமான அர்ஜூனனின் மகனாகிய அபிமன்யூவின் பெயராலே இந்த யானையும் **அபிமன்யூ** என்று பெயரிடப்பட்டுள்ளது.

## பிறப்பும் வாழ்வும்
1977 ஆம் ஆண்டு ஹெப்பல்லா காட்டில் இருந்து பிடித்துக்கொண்டு வரப்பட்டு குடகு மாவட்டத்தின் தித்திமதியில் அமைந்துள்ள மத்திகோடு யானைகள் முகாமிற்கு கொண்டு வரப்பட்டது. 2007 ஆம் ஆண்டிலிருந்தே அபிமன்யூ யானையும் அதன் கூட்டாளிகளான யானைகளோடு மைசூரின் தசரா கொண்டாட்டத்தில் ஈடுபடுத்தப்பட்டு வந்தது.
அம்பாரியை சுமந்து செல்லும் யானைகளுக்கு பல வருடங்களுக்கு முன்பாகவே பாகன்களால் பயிற்சி அளிக்கப்பட்டு வருகிறது. பலராமன் என்ற யானை 1999 மற்றும் 2011க்குமிடையில் பதின்மூன்று முறை அம்பாரியை எடுத்துச் சென்றதோடு மொத்தமாக 19க்கும் மேற்பட்ட முறை ஊர்வலத்தில் முதன்மை யானையாக பங்கேற்ற பெருமையைக் கொண்டுள்ளது.  2012 இல் அதனிடமிருந்து அர்ச்சுனன் என்ற யானை பொறுப்பேற்றது. அம்பாரி சுமக்கும் யானையாக அதன் தேர்வு அக்டோபர் 2012இல் அமைப்பாளர்களால் உறுதிப்படுத்தப்பட்டது. அதன் தொடர்ச்சியாக இந்த அபிமன்யூ (யானை) 2020ம் ஆண்டு முதல் சாமுண்டி தேவியின் சிலையை தங்க அம்பாரியில் சுமந்து செல்லும் முதன்மை யானையாக இருந்து வருகிறது.

## மேற்கோள்கள்

பகுப்பு:இந்தியப் பண்பாட்டில் யானைகள்
பகுப்பு:இந்தியாவில் தனிப்பட்ட யானைகள்
நுமா பாம்பிலியசு

thumb|கி. மு. 48இன் ஒரு ''தெனாரியசு'' நாணயத்தில் நுமாவின் சித்தரிப்பு

**நுமா பாம்பிலியசு** ( கி. மு. 753 - 672, ஆட்சி 715 - 672) என்பவர் தொன்மவியலின் படி உரோமின் இரண்டாவது மன்னன் ஆவார். உரோமுலசுவுக்குப் பிறகு 1 ஆண்டு இடைவெளிக் காலம் கழிந்த பிறகு இவர் அரியணைக்கு வந்தார். இவர் சபைன் பூர்வீகத்தைக் கொண்டவராவர். உரோமானிய நாட்காட்டி, மார்சின் வழிபாட்டு முறை, ஜூபிட்டரின் வழிபாட்டு முறை, உரோமுலசுவின் வழிபாட்டு முறை மற்றும் சமயத் தலைவரின் அலுவலகம் போன்ற உரோமின் மிக முக்கியமான சமய மற்றும் அரசியல் அமைப்புகளுக்கு இவர் காரணமாகக் கூறப்படுகிறார்.

## உசாத்துணை

## ஆதாரங்கள்

### முதன்மை

* புளூட்டாக், *[[Parallel Lives]]*, Life of Numa Pompilius.
* லிவி, *[[Ab urbe condita libri|Ab urbe condita]]*, Liber 1

### இரண்டாம் நிலை

* Unearthing Rome's king from the History News Network
* 
* Numa on the Ara Pacis Augustae

## வெளி இணைப்புகள்

*
* 

பகுப்பு:இத்தாலி
பகுப்பு:உரோமின் மன்னர்கள்
கோமல் கோத்தாரி

**கோமல் கோத்தாரி** (*Komal Kothari*) என்பவர் இராசத்தான் மாநிலத்தினைச் சேர்ந்த இந்திய நாட்டுப்புற கலைஞர் மற்றும் பாடகர் ஆவார்.

## பணி
கோத்தாரியின் நாட்டுப்புறக் கதைகளின் பல பகுதிகள் பற்றிய ஆய்வு செய்துள்ளார். இது இவரது வளர்ச்சிக்கு வழிவகுத்தது. குறிப்பாக, இவர் நாட்டுப்புற இசைக்கருவிகள், செவிவழி மரபுகள் மற்றும் பொம்மலாட்டம் பற்றிய ஆய்வில் சிறப்பான பங்களிப்பினை செய்துள்ளார்.

கோத்தாரி லங்கா மற்றும் மங்கனியார் நாட்டுப்புற இசையின் புரவலராகவும் இருந்தார். மங்கனியர் நாட்டுப்புறப்பாடல்கள் 'பிச்சைக்காரர்கள்' என்று மொழிபெயர்க்கப்பட்டுள்ளது. தற்போது *மெராசிக்கு* இழிவான வார்த்தையாகப் பயன்படுத்தப்படுகிறது. இவர்தான் முதலில் இவற்றைப் பதிவுசெய்து, இவர்களின் பாரம்பரியப் பகுதிகளிலிருந்து வெளிக்கொணர உதவினார். இதற்காக, 'பிரேர்ணா ' என்ற பத்திரிகையையும் நிறுவினார்.

கோத்தாரி, சண்டி தான் தேத்தா என்பவரால் நிறுவப்பட்ட *ரூபயன் சன்ஸ்தானின்* தலைவராகவும் இருந்தார். மேலும் ராஜஸ்தானின் நாட்டுப்புறக் கதைகள், கலைகள் மற்றும் இசையை ஆவணப்படுத்தும் நிறுவனத்தில் ராஜஸ்தானின் பொருண்டா கிராமத்தில் விஜயதன் தேத்தாவுடன் பணிபுரிந்தார். மேலும் இவரது பணியின் பெரும்பகுதியை ராஜஸ்தான் சங்கீத நாடகத்தில் கழிந்தது. இவர் ஏப்ரல் 2004-ல் புற்றுநோய் காரணமாக இறந்தார்.

## விருதுகள்
* பத்மசிறீ-1983
* பத்ம பூசண்-2004
* ராஜஸ்தான் ரத்னா விருது 2012

## சிறப்பு
1979ஆம் ஆண்டு இவரது இனமரபு இசை ஆய்வியல் பணி பற்றிய ஒரு ஆவணப்படமும் இவரது வாழ்க்கை மற்றும் படைப்புகள் பற்றிய மற்றொரு படமும் (*கோமல் டா*), கொலம்பியா பல்கலைக்கழக நூலகத்தில் காப்பகப்படுத்தப்பட்டுள்ளன.

## வெளியீடுகள்

* *மோனோகிராப் ஆன் லங்காசு:ராஜஸ்தானின் ஒரு நாட்டுப்புற இசைக்கலைஞர் சாதி*. 1960.
* *போல்க் மியூசிகள் இன்ஸ்ட்ருமென்சு ஆப் ராஜஸ்தான்:அ ஃபோலியோ*. ராஜஸ்தான் நாட்டுப்புறவியல் நிறுவனம், 1977.
* *காட்சு ஆப் தி பைவேஸ்*. நவீன கலை அருங்காட்சியகம், ஆக்ஸ்போர்டு. 1982..
* *ராஜஸ்தான்: தி லிவ்விங் டிரிடிசன்*, பிரகாஷ் புத்தக நிலையம். 2000. ஐஎஸ்பிஎன்&nbsp;.
* *லைப் அண்டு ஒர்க் ஆப் பத்ம பூசண் சிறீ கோமல் கோத்தாரி (1929-2004)*, கோமல் கோத்தாரி, தேசிய நாட்டுப்புற உதவி மையம், 2004.
* *பார்ட்சு, பாலாட்கள் மற்றும் பவுண்டிர்சு: டேனியல் நியூமன், ஷுபா சௌதுரி, கோமல் கோத்தாரி ஆகியோரால் மேற்கு ராஜஸ்தானில் உள்ள இசை மரபுகளின் எத்னோகிராஃபிக் அட்லஸ்* . சீகல், 2007. ஐஎஸ்பிஎன்&nbsp; .

## மேலும் படிக்க

* *Rajasthan: An Oral History&nbsp;— Conversations with Komal Kothari*, by Rustom Bharucha. Penguin India. 2003. ISBN&nbsp;0-14-302959-2.

## மேலும் பார்க்கவும்

* ராஜஸ்தானின் இசைக்கருவிகள்

## மேற்கோள்கள்


## வெளி இணைப்புகள்

* ஸ்ரீ கோமல் கோத்தாரி *தேசிய நாட்டுப்புற உதவி மையத்தின்* வாழ்க்கை மற்றும் பணிகள் 
* கோமல் கோத்தாரியுடனான உரையாடல் 
பகுப்பு:இலக்கியம் மற்றும் கல்வியில் பத்மசிறீ விருது பெற்றவர்கள்
பகுப்பு:2004 இறப்புகள்
பகுப்பு:1929 பிறப்புகள்
பண்பாட்டு நிறுவனம்

**பண்பாட்டு நிறுவனம்** (*Cultural institution*) அல்லது **பண்பாட்டு அமைப்பு** என்பது பண்பாடு சார்ந்த ஒரு அமைப்பாகும். இது பண்பாட்டை பாதுகாக்க அல்லது மேம்படுத்துவதற்காகச்செயல்படுகிறது. இந்த சொல் குறிப்பாக பொது மற்றும் தொண்டு நிறுவனங்களில் பயன்படுத்தப்படுகிறது. ஆனால் இதன் பொருள் வரம்பு மிகவும் பரந்ததாக இருக்கும். நவீன சமுதாயத்தில் பண்பாட்டு நிறுவனங்களாக அருங்காட்சியகங்கள், நூலகங்கள், காப்பகங்கள், தேவாலயங்கள், கலைக்கூடங்கள், திரையரங்குகள், கச்சேரி அரங்குகள் மற்றும் இசைநாடகக் கொட்டகை முதலியன உள்ளன.

## மேலும் பார்க்கவும்
* கன்பூசியஸ் நிறுவனம்

## மேற்கோள்கள்

## வெளி இணைப்புகள்
* 

பகுப்பு:நிறுவனங்கள்
சேனை முதலியார்

**விசுவக்சேனர்** (*Vishvaksena*) என்பவர் இந்து தெய்வமான திருமாலின் இராணுவத் தளபதியாவார். இவர் தமிழில் சேனை முதலியார் என்று அழைக்கப்படுகிறார். எந்த ஒரு வைணவ சடங்குகள் நடக்கும் முன் சேனை முதலியார் வைணவர்களால் வணங்கப்படுகிறார். முக்கியமான பாஞ்சராத்திரம், வைகானசம் ஆகம கோயில்களில் இவர் இருப்பார். வைணவ கோவில் திருவிழாக்களில் நடக்கும் முன் வணங்கப்படுகிறார்.

## சேனை முதலியாரின் தோற்றம்
விஷ்வக்ஸேனரைப் பற்றி பஞ்சராத்திர ஆகமத்தில் உள்ள லட்சுமி தந்திரம் கூறுகிறது சேனை முதலியார் நான்கு கைகளுடன் பாஞ்சசன்யம், தாமரையை பிடித்துக் கொண்டு இருப்பார். மற்றொரு இருக் கைகளில், இவர் ஒரு வாள், ஒரு தடியை ஏந்திக் கொண்டு இருப்பதாக கூறப்படுகிறது. மஞ்சளாடை அணிந்து இருப்பார் மற்றும் கண்கள் பளபளப்பாக இருக்கும், தாடி மற்றும் புருவம், நான்கு பற்கள். சேனை முதலியார் திருமாலின் அனைத்து ஆயுதங்கள் ஏந்தி கொண்டு இருப்பார், ஶ்ரீவஸ்தா போன்ற திருமாலின் சின்னங்களும் உட்படும். திருப்பதி ஏழுமலையான் கோயிலில் சேனை முதலியார் நான்கு கைகளுடன் மேல் இரண்டு கைகளில் சுதர்சன சக்கரமும் பாஞ்சசன்யமும் ஏந்தி கொண்டு உள்ளார், கீழ் இரண்டு கைகளில் கதையை ஏந்தி கொண்டு அவ்கானா ஹஸ்தத்தில் காட்சியளிக்கிறார்.

## புராணம்

சேனை முதலியார் வர்ணனின் மகனாவார். சேனை முதலியார் திருமாலின் படைகளின் தளபதி பட்டத்தை பெறுவதற்காக திருப்பதி ஏழுமலையான் இடம் வேண்டினார் என்று ஒரு புராணம் கூறுகிறது.

*[[கூர்ம புராணம்|கூர்மம் புராணத்தின்]]* படி*,* சிவன் பிட்சாடனர் வடிவத்தில்வைகுந்தத்திற்கு வருகை தந்தார், வைகுந்த வாயில் காவலரான சேனை முதலியார், சிவனை அடையாளம் காணாமல் அவரை உள்ளே செல்ல அனுமதிக்கவில்லை பிட்சாடனர் ரூபத்தில் இருந்த சிவன் தனது பயங்கரமான வடிவத்தை எடுத்து விஷ்வக்ஸேனருடன் போர் புரிந்தார். இருப்பினும், காலவேகத்தை விஷ்வக்சேனன் தோற்கடித்தான். சேனை முதலியார் பைரவரை நோக்கிச் சென்றதால், பைரவரே தனது திருசூலத்தை எடுத்து விஷ்வக்சேனரைக் கொன்று அவரது சடலத்தை அதன் மீது ஏற்றினார். பைரவரின் இந்த வடிவம் கண்கலமூர்த்தி என்று அழைக்கப்படுகிறது. 
## மேற்கோள்கள்

பகுப்பு:இந்துக் கடவுள்கள்
பகுப்பு: வைணவம்
திமில்மூக்குக் குழிவிரியன்

**திமில்மூக்குக் குழிவிரியன்** (*Hypnale hypnale*)  என்பது இந்தியா மற்றும் இலங்கையில் காணப்படும் அகணிய உயிரி ஆகும். இது ஒரு நச்சு விரியன் சிற்றினமாகும்.

இவற்றில் எந்த துணையினமும் தற்போது வரை அங்கீகரிக்கப்படவில்லை.

## விளக்கம்
[இடது|thumb| ''திமில்மூக்குக் குழிவிரியன்'', செந்தூர்னி காட்டுயிர் உய்விடம், [கேரளம், இந்தியா.]]
*இந்தப் பாம்பு* சராசரியாக 30-45 &nbsp;செமீ (11¾-17¾ அங்குலம்) வரை (வால் உட்பட) வளரும். ஆயுதப் படைகளின் பூச்சி மேலாண்மை வாரியம் மொத்த நீளம் இதன் 0.4-0.6 மீ (15¾-23⅝ அங்குலம்) எனக் கூறுகிறது.

இது தடிமனான உடலும், அகலமான முக்கோண வடிவ தலையுடன் இருக்கும். மூக்குப் பகுதி வழக்கத்தைவிட உயர்ந்து திமில்போல் ஓங்கி இருக்கும். கண்களுக்கும் நாசித் துவாரத்திற்கும் இடையே ஒரு குழிவான வெப்ப உணர் உறுப்பைக் கொண்டிருக்கும். சுற்றி இருப்பதை உணர்வதற்கும், இரையைப் பிரிப்பதற்கும் இது உதவுகிறது. இதன் உடல் நிறம் இலைச் சருகுகளில் உருமறைப்பு செய்யத்தக்கதாக இருக்கும். இவை அச்சுறுத்தலுக்கு ஆளானால் தலையைத் தூக்கி எச்சரிக்கும்.   

தலையின் பக்கவாட்டில் நாசித்துவாரத்தில் துவங்கும் வெள்ளை நிறக் கோடு கழுத்து வரை நீண்டிருக்கும்.  வயிறு பழுப்பு அல்லது மஞ்சள் நிறத்தில் இருக்கும். வால் முனை மஞ்சள் அல்லது சிவப்பு நிறத்தில் இருக்கும்.

## புவியியல் எல்லை
[இடது|thumb| [கேரளம்|கேரளத்தின் கஞ்சிரப்பள்ளியில்.]]
மால்கம் ஆர்தர் சுமித் (1943) கருத்துப்படி, திமில்மூக்குக் குழிவிரியன் இந்தியாவின் தீபகற்பத்தில் இருந்து மேற்குத் தொடர்ச்சி மலை வரை வடக்கே 16° N வரையிலும், இலங்கையிலும் காணப்படுகிறது.

## வாழ்விடம்
*திமில்மூக்குக் குழிவிரியன்* அடர்ந்த அடர் காடுகளிலும், மலைப்பாங்கான காபி தோட்டங்களிலும் காணப்படுகிறது.

## நடத்தை
இடது|thumb| கண்டலமாவில், அச்சுறுத்தப்படும்போது தட்டையாகும் உடலைக் கவனியுங்கள்
[thumb| இந்தியாவின், கருநாடகத்தின், [அன்சி தேசியப் பூங்கா|காளி புலிகள் சரணாலயத்தில், இலைச் சருகுகளில்  மறைந்திருக்கும் திமில் மூக்குக் குழி விரியன்.]]
*திமில்மூக்குக் குழிவிரியன்* அதிகாலையிலும், இரவு நேரங்களிலும் சுறுசுறுப்பாக இருக்கும். இது பகலில் இலைச் சருகுகளிலும் அடர்ந்த புதர்களிலும் நேரத்தைக் கழிக்கிறது. சூரிய உதயத்தின் போது நீரோடைகளின் ஓரத்தில் இந்த இனத்தை காணலாம். இது மெதுவாக நகரக்கூடியது என்றாலும், விரைந்து தாக்கும் திறன் கொண்டது. இலங்கையில் அதிக பாம்பு கடிக்கு காரணமான பாம்பு இதுவாகும். 

## நஞ்சு
*திமில்மூக்குக் குழிவிரியன்*  கடித்தால், அதனால் தீங்கு நேராது என்று முன்னர் கருதப்பட்டாலும், இப்போது இரத்த உறைவு மற்றும் கடிய சிறுநீரகக் காயம்  போன்ற தீவிர சிக்கல்கள் ஏற்படுத்துவதாக அறியப்படுகிறது. கடிபட்ட சில மணிநேரங்களுக்குள் சிகிச்சையளிக்கப்படாவிட்டால், கடிபட்ட மனிதர்களுக்கு ஆபத்து நேரலாம்.  துவக்கத்தில் இது இலங்கையில் அதிக நஞ்சுள்ள பாம்புகள் பட்டியலில் சேர்க்கப்படவில்லை என்றாலும், தற்போது இது அதிக நஞ்சுள்ளதாகவும், இலங்கை மற்றும் இந்தியாவின் தென்மேற்கு கடற்கரையில் காணப்பபடும் மருத்துவ ரீதியாக முக்கியமான நச்சுப்பாம்புகளில் ஒன்றாகவும் கருதப்படுகிறது.

2016 நவம்பர் நிலவரப்படி, தற்போது கோஸ்ட்டா ரிக்கன்  குளோடோமிரோ பிகாடோ நிறுவனம் மற்றும் இலங்கையில் மருத்துவ பரிசோதனைக் கூடம் ஆகியவை இதற்கான நச்சுமுறியை உருவாக்கியுள்ளன. 

## இனப்பெருக்கம்
திமில்மூக்குக் குழிவிரியனின் வயது வந்த பெண் பாம்புகள் மார்ச் முதல் சூலை வரை குட்டிகளை இடுகின்றன.  பிறந்த குட்டிகள் 13-14.5&nbsp;செமீ (5⅛-5¾ அங்குலம்) நீளம் இருக்கும். 

## மேற்கோள்கள்

பகுப்பு:இந்திய ஊர்வன
பகுப்பு:தமிழ்நாட்டுப் பாம்புகள்
தாதாவு மாவட்டம்

**தாதாவு மாவட்டம்** (மலாய் மொழி: *Daerah Tatau*; ஆங்கிலம்: *Tatau District*; சீனம்: 右区) என்பது மலேசியா, சரவாக் மாநிலத்தில்; பிந்துலு பிரிவில் ஒரு மாவட்டமாகும். 

இதன் மொத்த பரப்பளவு 4,945.80 சதுர கி.மீ.; தலைநகரம் தாதாவு நகரம். மாவட்ட அலுவலகம் பிந்துலு நகரத்தில் உள்ளது.

## வரலாறு

19-ஆம் நூற்றாண்டுக்கு முன்னர், தாதாவு ஆற்றுப் பகுதி, புரூணை சுல்தானகத்தின் (*Bruneian Empire*) கட்டுப்பாட்டின் கீழ் இருந்தது. 1861-ஆம் ஆண்டில், அந்தப் பகுதி வெள்ளை இராசா (*Raj of Sarawak*) ஜேம்சு புரூக்கிற்கு (*James Brooke*) வழங்கப்பட்டது. பின்னர் சரவாக் இராச்சியத்தின் (*Sultanate of Sarawak*) ஒரு பகுதியாக இணைக்கப்பட்டது. 

1800-ஆம் ஆண்டுகளில், சரவாக் நிலப்பகுதி புரூணை சுல்தானகத்திற்கு சொந்தமான ஒரு காலனியாக இருந்தது. 1946-ஆம் ஆண்டு சரவாக்கைப் பிரித்தானிய அரசாங்கம் எடுத்துக் கொள்ளும் வரையில் சரவாக் இராச்சியத்தை வெள்ளை இராசாக்கள் 95 ஆண்டு காலம் ஆட்சி செய்தார்கள்.

ஜேம்சு புரூக் முதன்முதலில் போர்னியோ தீவிற்கு வந்தபோது, சரவாக் நிலப்பகுதி புருணை சுல்தானகத்தின் அடிமை மாநிலமாக இருந்தது. அரசாங்க அமைப்பு முறை புரூணை அரசாங்க நிர்வாகத்தை அடிப்படையாகக் கொண்டு இயங்கி வந்தது. 

## இனக்குழுக்கள்

தாதாவு மாவட்டம் இபான், சீனர், மெலனாவ், மலாய் மற்றும் ஒராங் உலு மக்களின் தாயகமாக விளங்குகிறது. பெரும்பாலான இபான்கள் தாதாவு மாவட்டத்தின் கிராமப் புறங்களில் பரவி உள்ளனர்.

தாதாவு மாவட்டத்தின் தனித்துவமான ஓர் இனக்குழு உள்ளது. சரவாக்கில் வேறு எங்கும் இல்லை. அந்தக் குழுவின் பெயர் தாதாவு இனக்குழு ("Tatau People").

### இபான் மக்கள்

இபான் மக்கள் தாதாவு நகரம் மற்றும் தாதாவு கிராமப்புறப் பகுதிகளில் மிகுதியாக உள்ளனர். மலாய் மக்களில் பலர் தொடக்கத்தில் தாதாவு பகுதியைச் சேர்ந்தவர்கள் அல்ல. இருப்பினும், உள்ளூர் மக்களுடன் குறிப்பாக மெலனாவு மக்களுடன் திருமணம் செய்து கொண்டது; மலாய் மக்களை தாதாவுவில் உள்ள முக்கிய இனங்களில் ஒன்றாக ஆக்கியுள்ளது.

சீனர் மக்கள் தாதாவு நகரில் அதிக அளவில் உள்ளனர். சிலர் கோலா தாதாவு (*Kuala Tatau*) மற்றும் சங்கான் (*Sangan*) கிராமப் புறங்களில் வசிக்கின்றனர். கென்னியா (*Kenyah*), காயான் (*Kayan*), தாதாவு (*Tatau*), பெனான் (*Penan*) மற்றும் புனான் (*Punan*) போன்ற ஒராங் உலு (*Orang Ulu*) இனக்குழுவைச் சேர்ந்த மக்கள் தாதாவு மாவட்டம் முழுவதும் பரவலாக உள்ளனர்.

### கென்னியா மக்கள்

கென்னியா மக்களில் பெரும்பாலோர் நிங் (*Ng*), தாவு (*Tau*), கோலா பாக்கியாவு (*Kuala Baggiau*) மற்றும் சுங்கை அனாப் (*Sungai Anap*) போன்ற கிராமப் புறங்களின் உள்பகுதிகளில் வாழ்கின்றனர்.

காட்டு மரங்கள் வெட்டுதல் மற்றும் காட்டு மரப் பொருள்கள் தொழில் காரணமாக வெளிநாட்டுத் தொழிலாளர்களின் எண்ணிக்கை அதிகரித்து வருகிறது. இதில் பெரும்பாலான வெளிநாட்டுத் தொழிலாளர்கள் இந்தோனேசியாவைச் சேர்ந்தவர்கள்.

## சான்றுகள்

## இவற்றையும் பார்க்க
* பிந்துலு பிரிவு
* பிந்துலு மாவட்டம்
* செபாவு மாவட்டம்

பகுப்பு:சரவாக்
பகுப்பு:சரவாக் மாவட்டங்கள்
பேரி விக்கா

**பேரி விக்கா** (*Faery Wicca*) அல்லது விக்கா எனப்படும் நவீன பாரம்பரியம் எழுத்தாளர் கிச்மா டீபனிச்சால் நிறுவப்பட்டது.

செல்டிக் மக்களுக்கு  புராண முன்னோடியான துவாதா டி டானானின் மரபுகளை மீட்டெடுப்பதாக டீபனிச்சின் இப்பாரம்பரியத்தைப் பின்பற்றுபவர்கள் கூறுகின்றனர். எவ்வாறாயினும், பண்டைய செல்டிக்  மற்றும் செல்டிக் புராணம்  ஆகியவற்றை நன்கு அறிந்தவர்களால் இது சர்ச்சைக்குரியது.

செல்டிக் வரலாறு, புராணக்கதை, சூடோ வரலாறு, கற்பனை மற்றும் பலவிதமான செல்டிக் அல்லாத மூலங்களின் ஆசிரியரின் விளக்கத்திலிருந்து, ச்டீபனிச்சின் பேரி விக்கா ஓரளவு ஈரானிய புராணம் மீது தாராளமாக ஈர்க்கிறது.

பேரி விக்கா, விக்டர் ஆண்டர்சன் (கவிஞர்) குழுவான தீவிரமான பேரிகள் உடன் நேரடியாக தொடர்புடையது அல்ல.

பண்டைய செல்ட்ஸ்  மற்றும் நவீன செல்ட்ஸ் மத்தியில் நடைமுறையில் உள்ள சில பழக்கவழக்கங்களிலிருந்து பேரி விக்கா உத்வேகம் பெறக்கூடும் என்றாலும், பாரம்பரிய கெயில்ஸ்  கலாச்சாரங்கள் "தேவதை நம்பிக்கையை" விட மற்ற நவீன விக்கான் மரபுகளுடன் அதிகம் பகிர்ந்து கொள்கிறது என அறியப்படுகிறது.

பகுப்பு:ஈரானியச் சமயங்கள்
செபாவு மாவட்டம்

**செபாவு மாவட்டம்** (மலாய் மொழி: *Daerah Sebauh*; ஆங்கிலம்: *Sebauh District*; சீனம்: 民都鲁县) என்பது மலேசியா, சரவாக் மாநிலத்தில்; பிந்துலு பிரிவில் ஒரு மாவட்டமாகும். இதன் எல்லைகளாக மிரி மாவட்டம், பாராம் மாவட்டம், காப்பிட் பிரிவு, பெலாகா மாவட்டம் மற்றும் தாதாவு மாவட்டம் ஆகியவை உள்ளன.

செபாவு நகரம் (*Sebauh Town*), செபாவு மாவட்டத்தின் நிர்வாகம் மற்றும் பொருளாதார மையமாக விளங்குகிறது.

செபாவு மாவட்டம்; பிந்துலு நகரத்திற்கு வடகிழக்கே 50 கி.மீ. (31 மைல்); சிபு மாவட்டத்திற்கு வடகிழக்கே 216 கி.மீ. (134 மைல்); மிரி மாவட்டத்திற்கு தென்மேற்கே 200 கி.மீ. (120 மைல்) தொலைவில் அமைந்து உள்ளது.

## இனக் குழுக்கள்

செபாவு மாவட்டம் இபான் மக்கள், சீனர், மெலனாவ், மலாய் மற்றும் ஒராங் உலு மக்களின் தாயகமாக விளங்குகிறது. பெரும்பாலான இபான்கள் செபாவு மாவட்டத்தின் கிராமப்புறங்களில், அதாவது பாண்டான், இலபாங், துபாவு மற்றும் காகசு ஆகிய கிராமங்களில் பரவி உள்ளனர்.

மெலனாவு மக்கள் அல்லது பிந்துலு மெலனாவு மக்கள் (*Melanau Bintulu*) செபாவு நகரம் மற்றும் செபாவு கிராமப்புற பகுதிகளில் மிகுதியாக உள்ளனர். செபாவு  மாவட்டத்தில் 13 கிராமங்கள் மற்றும் அரசாங்கத்தால் அங்கீகரிக்கப்பட்ட 291 நீளவீடுகள் உள்ளன. 

### மலாய் மக்கள்

மலாய் மக்களில் (*Malay People*) பலர் தொடக்கத்தில் செபாவு பகுதியைச் சேர்ந்தவர்கள் அல்ல. இருப்பினும், உள்ளூர் மக்களுடன் குறிப்பாக மெலனாவு மக்களுடன் (*Melanau People*) திருமணம் செய்து கொண்டது; மலாய் மக்களை செபாவுவில் உள்ள முக்கிய இனங்களில் ஒன்றாக ஆக்கியுள்ளது.

சீனர் மக்கள் செபாவு நகரில் அதிக அளவில் உள்ளனர். சிலர் கோலா கெபுலு (*Kuala Kebulu*) மற்றும் செலாலோங்கு (*Jelalong*) கிராமப் புறங்களில் வசிக்கின்றனர். கென்னியா (*Kenyah*), காயான் (*Kayan*), தாதாவு (*Tatau*), பெனான் (*Penan*) மற்றும் புனான் (*Punan*) போன்ற ஒராங் உலு (*Orang Ulu*) இனக்குழுவைச் சேர்ந்த மக்கள் செபாவு மாவட்டம் முழுவதும் பரவலாக உள்ளனர்.

### வெளிநாட்டுத் தொழிலாளர்கள்

காட்டு மரங்கள் வெட்டுதல் மற்றும் காட்டு மரப் பொருள்கள் தொழில் காரணமாக வெளிநாட்டுத் தொழிலாளர்களின் எண்ணிக்கை அதிகரித்து வருகிறது. இதில் பெரும்பாலான வெளிநாட்டுத் தொழிலாளர்கள் இந்தோனேசியாவைச் சேர்ந்தவர்கள்.

## சான்றுகள்

## இவற்றையும் பார்க்க
* பிந்துலு பிரிவு
* பிந்துலு மாவட்டம்
* தாதாவு  மாவட்டம்

பகுப்பு:சரவாக்
பகுப்பு:சரவாக் மாவட்டங்கள்
சுரேகா யாதவ்

**சுரேகா யாதவ்** (*Surekha Yadav*) **சுரேகா சங்கர் யாதவ்** (பிறப்பு 2 செப்டம்பர் 1965) இந்தியாவில் உள்ள இந்திய இரயில்வேயின் ஒரு பெண் லோகோபைலட் (இரயில் ஓட்டுநர்) ஆவார். 1988-ல் இந்தியாவின் முதல் பெண் ரயில் ஓட்டுனரானார். ஏப்ரல் 2000-ல் அப்போதைய இரயில்வே அமைச்சராக இருந்த மம்தா பானர்ஜியால் நான்கு பெருநகரங்களில் அறிமுகப்படுத்தப்பட்ட போது மத்திய ரயில்வேக்கான முதல் "பெண்கள் சிறப்பு" உள்ளூர் ரயிலை இவர் ஓட்டினார். 8 மார்ச் 2011 அன்று, அனைத்துலக பெண்கள் நாள் அன்று, புனேவிலிருந்து சத்திரபதி சிவாசி தொடருந்து நிலையம் வரை " தக்காண ராணி" என்ற வண்டியை ஓட்டிச் சென்ற ஆசியாவின் முதல் பெண் ரயில் ஓட்டுனர் என்ற பெருமையை பெற்றார். மத்திய ரயில்வே மண்டலத்தின் தலைமையகமான மும்பையின் அப்போதைய நகரத்தந்தை சிரத்தா ஜாதவ் இவரை வரவேற்றார்.  மும்பை-புனே ரயில்வே பிரவாசி சங்கம் இந்த ரயிலை இயக்குவதற்கு இவருக்கு வலுவாக ஆதரவளித்தது. பத்து வருடங்கள் கழித்து மும்பையில் இருந்து இலக்னோவிற்கு அனைத்து பெண் குழுவினரையும் ஓட்டிச் சென்று சாதனையை இவர் மீண்டும் செய்தார்.

## ஆரம்ப கால வாழ்க்கை
சுரேகா மகாராட்டிராவில் உள்ள சாத்தாராவில் 2 செப்டம்பர் 1965 அன்று சோனாபாய் மற்றும் விவசாயியான இராம்சந்திர போசலேவுக்கு ஐந்து குழந்தைகளில் மூத்த மகளாகப் பிறந்தார். சாத்தாராவில் உள்ள புனித பால் கான்வென்ட் உயர்நிலைப் பள்ளியில் ஆரம்பப் பள்ளிப்படிப்பை முடித்த பிறகு, தொழில் பயிற்சியில் சேர்ந்தார் பின்னர் மேற்கு மகாராட்டிராவின் சத்தாரா மாவட்டத்தில் உள்ள கராத்திலுள்ள அரசு பாலிடெக்னிக்கில் மின்னியல் பொறியியல் பட்டம் முடித்தார்   முதுகலை பட்டம் பெற கல்லூரி படிப்பைத் தொடர விரும்பினார். ஆனால் இந்திய இரயில்வேயில் பெற்ற ஒரு வேலை வாய்ப்பு இவரது மேற்படிப்புக்கு முற்றுப்புள்ளி வைத்தது.

## தனிப்பட்ட வாழ்க்கை
இவர் 1990 இல் மகாராட்டிரா அரசில் காவல் ஆய்வாளராக பணிபுரியும் சங்கர் என்பவரை திருமணம் செய்து கொண்டார். இவர்களுக்கு அஜிங்க்யா மற்றும் அஜிதேஷ் என்ற 2 மகன்கள் உள்ளனர். இருவரும் மும்பை பல்கலைக்கழகத்தில் பொறியியல் படிக்கின்றனர்.

## சான்றுகள்

* http://epaper.eprahaar.in/detail.php?cords=22,136,1472,2268&id=story2&pageno=http://epaper.eprahaar.in/08032015/Mumbai/Suppl/Page8.jpg 
* http://epaper.loksatta.com/451544/indian-express/04-03-2015?show=touch#page/28/3 
## உசாத்துணை
*
*
*

பகுப்பு:1965 பிறப்புகள்
பகுப்பு:வாழும் மக்கள்
சீனாவில் பெண் சிசுக்கொலை

**சீனாவில் பெண் சிசுக்கொலை** (Female infanticide in China) என்பது 2,000 ஆண்டுகள்  வரலாறைக் கொண்டது. பதினாறாம் நூற்றாண்டின் பிற்பகுதியில் கிறிஸ்தவ மறை பணியாளர்கள் சீனாவிற்கு வந்தபோது, புதிதாகப் பிறந்த குழந்தைகள் ஆறுகளிலோ அல்லது குப்பைக் குவியல்களிலோ வீசப்படுவதைக் கண்டனர். பதினேழாம் நூற்றாண்டில் மத்தேயோ ரீச்சி இந்த நடைமுறை சீனாவின் பல மாகாணங்களில் நிகழ்ந்ததாக ஆவணப்படுத்தினார். மேலும் பெண் சிசுக் கொலைக்கு வறுமையே முதன்மைக் காரணம்  என்று கூறினார். இந்த நடைமுறை 19 ஆம் நூற்றாண்டு வரை தொடர்ந்தது. பொதுவுடமை சகாப்தத்தின் போது வேகமாக வீழ்ச்சியடைந்தது,  ஆனால் 1980 களின் முற்பகுதியில் ஒரு குழந்தை கொள்கை அறிமுகப்படுத்தப்பட்டதில் இருந்து மீண்டும் ஒரு பிரச்சினையாக உள்ளது.  2020 மக்கள்தொகை கணக்கெடுப்பு சீனாவின் பிரதான நிலப்பரப்பில் 105.07 ஆண்-பெண் விகிதத்தைக் காட்டியது, சீன மக்கள் குடியரசு மக்கள்தொகை கணக்கெடுப்பை நடத்தத் தொடங்கியதிலிருந்து இது மிகக் குறைவு. 

## வரலாறு
வலது|thumb| சீனாவில் குழந்தைகளை புதைத்தல் (ப.40, மார்ச் 1865, XXII)
வலது|thumb| சீன சிசுக்கொலை சுமார் 1800
19 ஆம் நூற்றாண்டில் இந்த நடைமுறை பரவலாக இருந்தது. கிங் நூல்களில் இருந்து வாசிப்புகள் *ni nü* (பெண்களை மூழ்கடிப்பது) என்ற வார்த்தையின் பரவலைக் காட்டுகின்றன. மேலும் பெண் குழந்தைகளைக் கொல்வதற்கு நீரில் மூழ்கடிப்பது மிகவும் பொதுவான முறையாகும். மூச்சுத்திணறல் மற்றும் பட்டினி போன்றவை பயன்படுத்தப்பட்ட மற்ற முறைகள்.  குழந்தை ஒரு மரக்கூடையில் வைக்கப்பட்டது. புத்த கன்னியாஸ்திரிகள் ஒரு குழந்தையை விட்டுச் செல்வதற்காக "குழந்தை கோபுரங்களை" உருவாக்கினர்.  1845 ஆம் ஆண்டில் ஜியாங்சி மாகாணத்தில், ஒரு மறைபணியாளர் ஒருவர், இந்தக் குழந்தைகள் இரண்டு நாட்கள் வரை உயிர் பிழைத்ததாகவும், அந்த வழியாகச் செல்பவர்கள்  குழந்தையைப் புறக்கணிப்பார்கள் என்றும் எழுதினார்.  மறைபணியாளர்  டேவிட் அபீல் 1844 இல் அனைத்து பெண் குழந்தைகளில் நான்கில் ஒரு பங்கு முதல் மூன்றில் ஒரு பங்கு வரை பிறக்கும்போதே அல்லது அதற்குப் பிறகு கொல்லப்பட்டதாக அறிவித்தார். 
## அடிக்குறிப்புகள்

## சான்றுகள்

## உசாத்துணை

*
*
*
*
*
*
*
*
*
*
* 
*

## மேலும் படிக்க
* Female infanticide by Websters

பகுப்பு:சீனா
காணாமல் போகும் மகளிருக்கான விசாரணை ஆணையம்

**காணாமல் போன பெண்கள் விசாரணை ஆணையம்** (*Missing Women Commission of Inquiry*) என்பது பிரிட்டிசு கொலம்பியாவில் துணைநிலை ஆளுநரால் செப்டம்பர் 27, 2010 அன்று, காணாமல் போன மற்றும் கொலை செய்யப்பட்ட பெண்களின் புகார்களுக்கு சட்ட அமலாக்கத்தின் பதிலை மதிப்பீடு செய்ய உத்தரவிட்டது. ஆணையம் தனது விசாரணையை டிசம்பர் 2012 இல் முடித்து, மாகாண அரசு மற்றும் தொடர்புடைய சட்ட அமலாக்கத்திற்கு 63 பரிந்துரைகளை கோடிட்டுக் காட்டியது.  விசாரணை அமைப்பு பல்வேறு பொது சமூகக் குழுக்கள் மற்றும் பழங்குடியின சமூகங்களிடமிருந்து விமர்சனங்களைப் பெற்றது. அதன் விசாரணை அமைப்பு மற்றும் அதன் பரிந்துரைகளை நிறைவேற்ற விசாரணையின் பின்னர் அரசாங்க நடவடிக்கை இல்லாதது. 

## வரலாறு
திசம்பர் 9, 2007 அன்று, போர்ட் கோக்விட்லாமில் பன்றி வளர்த்து வந்த இராபர்ட் பிக்டன் என்பவன்  ஆறு பெண்களின் மரணத்தில் தண்டனை பெற்றான். வான்கூவரின் டவுன்டவுன் ஈஸ்ட்ஸைச் சேர்ன் மீது குற்றம் சாட்டப்பட்டது. இருப்பினும், இந்த குற்றச்சாட்டுகள் 2010 இல் அரசால் நிறுத்தப்பட்டது. திசம்பர் 2007 இல், அவனுக்கு ஆயுள் தண்டனை விதிக்கப்பட்டது, 25 ஆண்டுகள் பிணையில் வர வாய்ப்பில்லை. கனடிய சட்டத்தின் கீழ் கொலைக்கு கிடைத்த மிக நீண்ட தண்டனை இதுவாகும்.

பிக்டன் கைது செய்யப்பட்டதைத் தொடர்ந்து, மார்ச் 1997 இல் பாலியல் தொழிலாளியின் கொலை முயற்சி குற்றச்சாட்டுக்கு அதிக கவனம் செலுத்தப்பட்டது. பண்ணையில் ஏற்பட்ட தகராறில் பிக்டன் அவளை பலமுறை கத்தியால் குத்தியதாகக் கூறப்பட்டது. பாதிக்கப்பட்ட பெண், பிக்டன் தன்னை கைவிலங்கிட்டதாகவும், ஆனால் பல காயங்களை ஏற்படுத்தி  ஆயுதத்தால் குத்திவிட்டு தப்பிச் சென்றதாகவும் காவல்துறைக்கு தகவல் கொடுத்தார். சனவரி 1998 இல் குற்றச்சாட்டு தள்ளுபடி செய்யப்பட்டது. பிக்டனுக்கு எதிரான 1997 குற்றச்சாட்டுகள் ஏன் நிறுத்தப்பட்டன என்பதை மதிப்பிடுவது ஆணையத்தின் ஆணையில் அடங்கும்.

## சான்றுகள்

## வெளி இணைப்புகள்
* Missing Women Commission of Inquiry
*  
* CTV.ca  B.C. missing women investigation cost $70M
* RCMP Media Relations Website
* 

பகுப்பு:குற்றப் புலனாய்வு
பகுப்பு:காணாமல் போனவர்கள்
காணாமல் போகும் பெண்கள்

**காணாமல் போகும் பெண்கள்** (*Missing women*) என்ற சொல், ஒரு பிராந்தியத்தில் அல்லது நாட்டில் எதிர்பார்க்கப்படும் பெண்களின் எண்ணிக்கையுடன் ஒப்பிடும்போது பெண்களின் எண்ணிக்கையில் பற்றாக்குறையைக் குறிக்கிறது. இது பெரும்பாலும் ஆண்-பெண் பாலின விகிதங்கள் மூலம் அளவிடப்படுகிறது. மேலும் பால் தெரிவு கருக்கலைப்பு, பெண் சிசுக் கொலை மற்றும் பெண் குழந்தைகளுக்கு போதுமான சுகாதாரம் மற்றும் ஊட்டச்சத்து ஆகியவற்றால் ஏற்படுகிறது என்று கருதப்படுகிறது. 1970களில் இருந்து வணிகரீதியாகக் கிடைக்கப்பெற்ற மகப்பேறுக்கு முற்பட்ட பாலினத் தேர்வை செயல்படுத்தும் தொழில்நுட்பங்கள், பெண் குழந்தைகளைக் காணாமல் போவதற்கு ஒரு பெரிய உந்துதலாக இருப்பதாக வாதிடப்படுகிறது. 
வலது|thumb| கிபியாவில் நடந்த போரில் அதிக இழப்புகள் ஏற்பட்டதால் அவர்கள் திருமணத்திற்கு போதுமான பெண்கள் கிடைக்கவில்லை.
இந்த நிகழ்வை முதன்முதலில் பொருளியலுக்கான நோபல் நினைவுப் பரிசு|பெற்ற பொருளாதார நிபுணர் அமர்த்தியா சென் 1990 இல் *நியூயார்க் ரிவ்யூ ஆஃப் புக்ஸில்* ஒரு கட்டுரையில் குறிப்பிட்டார்.  மேலும் அவரது அடுத்தடுத்த கல்விப் பணிகளில் இது விரிவாக்கப்பட்டது. நூறு மில்லியனுக்கும் அதிகமான பெண்கள் "காணாமல்" அல்லது "போய்விட்டதாக" சென் முதலில் மதிப்பிட்டார். பின்னர் ஆராய்ச்சியாளர்கள் வேறுபட்ட எண்களைக் கண்டறிந்தனர். சமீபத்திய மதிப்பீடுகள் சுமார் 90-101 மில்லியன் பெண்கள் என மதிப்பிடப்பட்டுள்ளது..   இந்த விளைவுகள் பொதுவாக ஆசியாவில் உள்ள நாடுகளில் (இந்தியா மற்றும் சீனாவில் அதிக எண்ணிக்கையில் உள்ளன).மத்திய கிழக்கு மற்றும் வடக்கு ஆப்பிரிக்காவில் குவிந்துள்ளன.  நான்சி கியான் மற்றும் சீமா ஜெயன்சந்திரன் போன்ற பொருளாதார வல்லுநர்கள் சீனாவிலும் இந்தியாவிலும் பற்றாக்குறையின் பெரும்பகுதி குறைந்த பெண் ஊதியம் மற்றும் பாலின-தேர்ந்தெடுக்கப்பட்ட கருக்கலைப்பு அல்லது வேறுபட்ட புறக்கணிப்பு காரணமாக இருப்பதாகக் கண்டறிந்துள்ளனர்.    இருப்பினும், அமெரிக்காவில் உள்ள சீன மற்றும் இந்திய குடியேற்ற சமூகங்களிலும் இந்த ஏற்றத்தாழ்வு கண்டறியப்பட்டுள்ளது. இருப்பினும் ஆசியாவைக் காட்டிலும் மிகக் குறைந்த அளவில் உள்ளது. 1991 மற்றும் 2004 க்கு இடையில் சுமார் 2000 சீன மற்றும் இந்திய பெண் கருக்கள் கருக்கலைக்கப்பட்டன. மேலும் 1980  ஆண்டு வரை ஒரு பற்றாக்குறை கண்டறியப்பட்டது. முன்னாள் சோவியத் ஒன்றியத்தில் உள்ள சில நாடுகளில் , 1989 புரட்சிக்குப் பிறகு, குறிப்பாக காகசஸ் பிராந்தியத்தில் பெண் பிறப்புகளில் சரிவு ஏற்பட்டது.  மேற்கத்திய உலகில் 1980 களில் இருந்து பெண் பிறப்பு வியத்தகு வீழ்ச்சியைக் கண்டது. 
## இதனையும் காண்க
* இந்தியாவில் பெண்கருக் கலைப்பு
* இந்தியாவில் பாலினப் பாகுபாடு

## சான்றுகள்

பகுப்பு:பெண்ணிய வரலாறு
தினேஷ் சந்திர சின்ஹா

**தினேஷ் சந்திர சின்ஹா** (Dinesh Chandra Sinha ) ஒரு இந்திய அறிஞர், கல்வியாளர், நாட்டுப்புறவியலாளர், வரலாற்றாசிரியர் ஆவார். கிழக்கு வங்காளத்தைச் சேர்ந்த கவிகன் எனும் நிகழ்த்துக்கலையை ஆராய்ச்சி செய்ததன் மூலம் அறியப்படுகிறார்.
## ஆரம்பகால வாழ்க்கை
சின்ஹா 1935ம் ஆண்டு, பிரிவினைக்கு முந்தைய வங்காளத்தில் (இன்றைய பங்களாதேஷ் ) நவகாளி மாவட்டத்தில் சிந்துர்கைட் –பாபுபூர் என்னும் கிராமத்தில் பிறந்தார். சின்ஹா தனது 11 வது வயதில் நவகாளி  இனப்படுகொலையால் பாதிப்படைந்து தனது பூர்வீக வீட்டை விட்டு குடும்பத்துடன் நவகாளியை விட்டு தப்பிச்சென்றார். வங்கப் பிரிவினைக்குப் பின்னர் கொல்கத்தாவிற்குக் குடிபெயர்ந்தார்.
## குடும்பம் மற்றும் பிற்கால வாழ்க்கை
சின்ஹாவிற்கு உடன்பிறந்தோர் 3 தம்பிகள் மற்றும் ஒரு தங்கை ஆவர். குழந்தைப்பருவத்திலேயே இவரது ஒரு தம்பியும் ஒரு தங்கையும் நோய்வாய்ப்பட்டு இறந்தனர். சின்ஹாவின் தந்தை உடல்நலக்குறைவால் 1942-ஆம் ஆண்டில் மரணமடைந்தார். நவகாளியிலிருந்து புலம் பெயர்ந்த பிறகு சின்ஹாவின் குடும்பத்தினர் பட்டாநகரில் குடியேறினர். சின்ஹா திருமணம் செய்து கொள்ளாமல் பிரம்மச்சரிய வாழ்வை மேற்கொண்டார் 1989 -ஆம் ஆண்டு சின்ஹாவின் அன்னை மரணமடைந்தார். 2006-ஆம் ஆண்டு இவருக்குப் புற்றுநோய் இருப்பது கண்டறியப்பட்டு தொடர் சிகிச்சை அளிக்கப்பட்டு வந்தது.
=இறப்பு=
2014-ஆம் ஆண்டு ஜனவரியில் இவரது தம்பிக்கு ஏற்பட்ட மாரடைப்பால் பெரும் அதிர்ச்சிக்கு உள்ளானர். இவரது தம்பி மாரடைப்பிலிருந்து மீண்டபிறகும் இவரால் அதிர்ச்சியில் இருந்து மீள முடியாத காரணத்தால் சின்ஹாவின் உடல்நிலை மோசமடையத் தொடங்கியது. 2014ம் ஆண்டு மே மாதம், மருத்துவமனையில் அனுமதிக்கப்பட்டு அடுத்த நாள் சிகிச்சை பலனின்றி உயிரிழந்தார்
## பணி
சின்ஹா கல்கத்தா பல்கலைக்கழகத்தில் பல்கலைக்கழகப் பணியில் சேர்ந்தார். பணியில் இருந்தபோது, தனது படிப்பையும் ஆராய்ச்சியையும் தொடர்ந்து மேற்கொண்டு முனைவர் பட்டம் பெற்றார். சர் அசுதோஷ் தங்கப் பதக்கம், சரோஜினி பாசு தங்கப் பதக்கம் மற்றும் கிரிஃபித் நினைவு பரிசு ஆகியவை  பல்வேறு தலைப்புகளில் ஆராய்ச்சி செய்ததற்காக அவருக்கு வழங்கப்பட்டது. இவர் 1995 இல் கல்கத்தா பல்கலைக்கழகத்தின் துணைப் பதிவாளராகப் பணியாற்றி ஓய்வு பெற்றார்.
## விருதுகள்
சர் அசுதோஷ் தங்கப் பதக்கம்

சரோஜினி பாசு தங்கப் பதக்கம்

கிரிஃபித் நினைவு பரிசு

## மேற்கோள்கள்

பகுப்பு:1935 பிறப்புகள்
பகுப்பு:2014 இறப்புகள்
பெண்கள் சுயதொழில் சங்கம்

**சுயதொழில் பெண்கள் சங்கம்** (*Self Employed Women's Association *), பல இந்திய மொழிகளில் "சேவை" என்று பொருள்படும். இந்தியாவின் அகமதாபாத்தில் உள்ள ஒரு தொழிற்சங்கமான இது குறைந்த வருமானம் கொண்ட, சுதந்திரமாக வேலை செய்யும் பெண் தொழிலாளர்களின் உரிமைகளை ஊக்குவிக்கிறது.  இந்தியாவில் 8 மாநிலங்களில் சுமார் 2 மில்லியன் தொழிலாளர்கள் சுயதொழில் பெண்கள் சங்கத்தில் உறுப்பினர்களாக உள்ளனர் . சுயதொழில் புரியும் பெண்கள், ஒரு நிலையான முதலாளி-பணியாளர் உறவு இல்லாதவர்கள் மற்றும் முறையாக வேலை செய்யும் தொழிலாளர்களைப் போல நிலையான சம்பளம் மற்றும் சமூகப் பாதுகாப்பைப் பெறாதவர்கள் மிகவும் ஆபத்தான வருமானம் மற்றும் வாழ்க்கையைக் கொண்டவர்கள் என வரையறுக்கப்படுகிறார்கள்.  ஒரு பெண் வேலை, வருமானம், உணவு மற்றும் சுகாதாரப் பாதுகாப்பு, குழந்தைப் பராமரிப்பு, காப்பீடு, ஓய்வூதியம் மற்றும் தங்குமிடம் போன்ற சமூகப் பாதுகாப்பை உறுதிப்படுத்தும் முழு வேலைவாய்ப்பின் இலக்கைச் சுற்றி சங்கம் ஏற்பாடு செய்கிறது.  இந்த இலக்குகளை அடைவதற்குப் பின்னால் உள்ள கொள்கைகள் போராட்டம் மற்றும் மேம்பாடு ஆகும், அதாவது முறையே பங்குதாரர்களுடன் பேச்சுவார்த்தை மற்றும் சேவைகளை வழங்குதல்.  

1972 இல் தொழிலாளர் வழக்கறிஞரும் அமைப்பாளருமான இலா பட் என்பவரால் நிறுவப்பட்டது. 1918 இல் காந்தியால் நிறுவப்பட்ட தொழிற்சங்கமான துணி ஆலைத் தொழிலாளர் சங்கத்தின்  மகளிர் பிரிவில் இருந்து இது உருவானது. 1996 இல் 30,000 உறுப்பினர்களுடன், 2000 இல் 318,527 ஆகவும், 2013 இல் 1,919,676 ஆகவும், 2023 இல் கிட்டத்தட்ட 2 மில்லியனாகவும் இந்த அமைப்பு மிக விரைவாக வளர்ந்தது    .  2008 ஆம் ஆண்டின் நிதி நெருக்கடிக்கு முன்பே, இந்தியாவின் உழைக்கும் மக்களில் 90% க்கும் அதிகமானோர் முறைசாரா துறையில் இருந்தனர் (சகுந்தலா 2015), மற்றும் 2009 இல் 94% உழைக்கும் பெண்கள் முறைசாரா துறையில் பணிபுரிந்தனர் (பட் 2009).   இந்தியாவின் வரலாறு மற்றும் ஆணாதிக்க அமைப்புகளும் இந்த ஏற்றத்தாழ்வுக்கு பங்களிக்கின்றன. ஏனெனில் பாரம்பரிய பாலின பாத்திரங்கள் வழக்கமான, பாதுகாப்பான உழைப்பு வடிவங்களில் இருந்து பெண்களை விலக்குகின்றன. 

## சான்றுகள்

## வெளி இணைப்புகள்

* 
* Textile Labour Association Collection at the International Institute of Social History

பகுப்பு:இந்திய தொழிற்சங்கங்கள்
பேனா நினைவுச் சின்னம்

**பேனா நினைவுச் சின்னம்** (*Pen Monument*) திமுக தலைவரும், தமிழகத்தின் முன்னாள் முதல்வருமான மு. கருணாநிதியின் இலக்கியப் பங்களிப்பை நினைவுகூரும் வகையில், சென்னை மெரீனா கடற்கரையில் இருந்து 360 மீ தொலைவில் வங்கக் கடலில் முத்தமிழ் அறிஞர் டாக்டர் கலைஞர் பேனா நினைவுச் சின்னம் அமைக்கப்பட உள்ளது. 81 கோடி ரூபாய் செலவில் தமிழக அரசின் பொதுப்பணித்துறை இதன் கட்டுமானத்தில் ஈடுபடும் என திட்டமிடப்பட்டுள்ளது. நினைவுச் சின்னம் கடலுக்குள் 134 அடி உயரத்தில் பேனா வடிவில் அமைய தமிழ்நாடு அரசு திட்டமிட்டிருக்கிறது.
## பின்னணி
பேனா நினைவுச்சின்னம் பற்றிய விவரங்கள் அடங்கிய முதல் திட்டம் 2022 ஆம் ஆண்டு சூலை மாதத்தில்  வெளிவந்தது. இது மெரினா கடற்கரையில் உள்ள தண்ணீரில் கட்டப்பட்டு, தற்போது கடற்கரையில் இருக்கும் கருணாநிதி நினைவிடத்துடன் 650 மீட்டர் நீளமுள்ள பாலம் மூலம் இணைக்கப்படும். திட்டத்தின் படி, நினைவுச்சின்னத்தின் வடிவமைப்பு, பண்டைய மற்றும் சமகாலத் தமிழின் மூன்று அடிப்படைத் தூண்களான இயல் (கவிதை மற்றும் இலக்கியம்), இசை (இசை) மற்றும் நாடகம் (நாடகம்) ஆகியவற்றிற்கு அவர் ஆற்றிய பல பங்களிப்பைக் குறிக்கும் பேனா வடிவத்தில் இருக்க வேண்டும் என முன்மொழியப்பட்டது.
## வடிவமைப்பு
இந்த நினைவுச்சின்னத்தின் வடிவமைப்பு, தமிழ்நாட்டில் மிகவும் துல்லியமாக கையால் செய்யப்பட்ட பாரம்பரிய கர்நாடக இசைக் கருவியான வீணையை அடிப்படையாகக் கொண்டது என்று ஆவணம் கூறுகிறது. தும்பா பேனா பீடத்தையும், கழுத்து பகுதி நீண்ட பாலங்களையும், இசை துளை ஒரு பேனா சிலையையும், ஆப்பு பாலத்தின் மீது இழுவிசை விதானத்தையும் குறிக்கப் பயன்படுகிறது. நினைவு பீடத்தில் உள்ள இயற்கை தோட்டத்திற்கான வடிவமைப்பு சிக்கு கோலத்தால் ஈர்க்கப்பட்டதாகும். சிக்கு கோலம் தமிழ் பெண்கள் தங்கள் வீடுகளில் வரைந்த பாரம்பரிய ஓவியமாகும். இதில் புள்ளிகள் மற்றும் வட்டங்களைப் பயன்படுத்தி வடிவியல் வடிவம் உருவாக்கப்பட்டுள்ளது. நினைவிடத்திற்கு உள்நாட்டில் வாங்கப்பட்ட பளிங்கு கருங்கற்கள் பயன்படுத்தப்படும் எனவும் அறிவிக்கப்பட்டது.
## மேற்கோள்கள்


பகுப்பு:இந்தியாவின் நினைவுச்சின்னங்கள்
ரோகினி பாண்டே

**ரோகினி பாண்டே** (Rohini Pande) ஒரு பொருளாதார நிபுணர் ஆவார். இவர் தற்போது ஹென்றி ஜே. ஹென்ஸ் II பொருளாதாரப் பேராசிரியராகவும், யேல் பல்கலைக்கழகத்தில் பொருளாதார வளர்ச்சி மையத்தின் இயக்குநராகவும் உள்ளார். முன்பு ஆர்வர்டு கென்னடி பள்ளியில் சர்வதேச அரசியல் பொருளாதாரத்தின் ரபிக் ஹரிரி பேராசிரியராகவும், முகமது கமல் பொதுக் கொள்கை பேராசிரியராகவும் இருந்தார். பாண்டே, ஆர்வர்டு பல்கலைக்கழகத்தின் கொள்கை வடிவமைப்பு ஆராய்ச்சி திட்டத்திற்கான சான்றுகளில்  சர்வதேச வளர்ச்சிக்கான மையத்தின் இணை இயக்குநராக இருந்தார் மேலும், அப்துல் லத்தீஃப் ஜமீல் வறுமை நடவடிக்கை ஆய்வகத்தின்,மாசாச்சூசெட்சு தொழில்நுட்பக் கழகத்தின் இயக்குநர்கள் குழுவில் பணியாற்றுகிறார். இவர் ஆராய்ச்சி மற்றும் பொருளாதார பகுப்பாய்வு மேம்பாட்டு பணியகத்தின், பொருளாதாரத் தொழிலில் பெண்களின் நிலை குறித்த குழுவில் மற்றும் அமெரிக்க பொருளாதார சங்கத்தின் இணை ஆசிரியராகவும் பணியாற்றுகிறார். முக்கியமாக வளரும் நாடுகளில் பல்வேறு வகையான மறுவிநியோகத்தின் அரசியல் மற்றும் விளைவுகளின் பொருளாதார பகுப்பாய்வில் இவரது ஆராய்ச்சி கவனம் செலுத்துகிறது. ஆளுமை மற்றும் பொறுப்புக்கூறல், பெண்கள் அதிகாரமளித்தல், வறுமையில் கடனின் பங்கு, சுற்றுச்சூழலின் பொருளாதார அம்சங்கள் மற்றும் இந்தத் துறைகளில் கொள்கை வடிவமைப்பின் திறன் ஆகிய துறைகளில் அவரது சிறந்த மற்றும் அனுபவபூர்வமான கண்டுபிடிப்புகள், சமூக அறிவியலுக்கான இன்ஃபோசிஸ் பரிசை 2022 வென்றது.

## சான்றுகள்

## வெளிப்புற இணைப்புகள்
* யேல் பல்கலைக்கழகத்தில் ரோகினி பாண்டேவின் இணையதளம்
* ஹார்வர்ட் பல்கலைக்கழகத்தில் ரோகினி பாண்டேவின் இணையதளம் 
* கொள்கை வடிவமைப்பு திட்டத்திற்கான சான்று
* வறுமை நடவடிக்கை ஆய்வகம்
* வளர்ச்சிக்கான ஆராய்ச்சி மற்றும் பொருளாதார ஆய்வுக்கான பணியகம்
* சர்வதேச உணவுக் கொள்கை ஆராய்ச்சி நிறுவனம்
* பொருளாதாரத் தொழிலில் பெண்களின் நிலை குறித்த குழு

பகுப்பு:வாழும் மக்கள்
பகுப்பு:இந்தியப் பொருளியலாளர்கள்
சீமா ஜெயச்சந்திரன்

**சீமா ஜெயச்சந்திரன்** (*Seema Jayachandran*) ஒரு பொருளாதார நிபுணரான இவர் தற்போது பிரின்ஸ்டன் பல்கலைக்கழகத்தில் பொருளாதார பேராசிரியராக பணிபுரிகிறார். இவரது ஆராய்ச்சி ஆர்வங்களில் வளர்ச்சிப் பொருளாதாரம், சுகாதாரப் பொருளாதாரம் மற்றும் தொழிலாளர் பொருளாதாரம் ஆகியவை அடங்கும்.

## சுயசரிதை
சீமா ஜெயச்சந்திரன் 1993 இல் மசாசூசெட்ஸ் தொழில்நுட்பக் கழகத்தில் மின் பொறியியலில் இளம் அறிவியல் பட்டம் பெற்றார். மார்ஷல் அறிஞராக, ஆக்சுபோர்டு பல்கலைக்கழகத்தில் இயற்பியல் மற்றும் தத்துவம் படித்தார். 1997 இல், ஆர்வர்டு பல்கலைக்கழகத்தில் இயற்பியலில் பட்டப்படிப்பைத் தொடங்கினார், ஆனால் 2004 இல் பொருளாதாரத்தில் ஆராய்ச்சியை முடித்தார்.

## ஆராய்ச்சி
சீமா ஜெயச்சந்திரனின் ஆராய்ச்சி ஆரோக்கியம், வளர்ச்சிப் பொருளாதாரம் மற்றும் சுற்றுச்சூழல் பொருளாதாரம் ஆகியவற்றில் கவனம் செலுத்துகிறது. இவரது ஆராய்ச்சி 2011 இல் ஸ்லோன் ரிசர்ச் பெல்லோஷிப், 2011 இல் NSF தொழில் விருது, மற்றும் 2018 இல் அமெரிக்காவின் சுற்றுச்சூழல் சங்கத்தின் நிலைத்தன்மை அறிவியல் விருது உட்பட பல விருதுகள் மூலம் அங்கீகரிக்கப்பட்டுள்ளது.

இவரது பணிகளில் பெரும்பாலானவை ஆப்பிரிக்கா மற்றும் தெற்காசியாவில் தாய் மற்றும் குழந்தை ஆரோக்கியம் உட்பட வளர்ச்சிப் பொருளாதாரத்தில் கவனம் செலுத்துகின்றன. மேலும் இவரது ஆராய்ச்சியின் கணிசமான அமைப்பு பாலின வேறுபாடுகளைப் பற்றியது. இந்தியாவில், சிறிய குடும்பங்களுக்கான ஆசைக்கும் குறைந்தபட்சம் ஒரு மகனையாவது பெற்றுக்கொள்ள வேண்டும் என்ற ஆசைக்கும் இடையே ஒரு பதற்றம் இருப்பதை கண்டறிந்தார். இந்தியாவில் "காணாமல் போகும் பெண்களின்" எண்ணிக்கையில் மூன்றில் ஒரு பங்கு முதல் பாதி வரை கருவுறுதல் குறைவினால் விளக்க முடியும் என்று மதிப்பிடுகிறார். எரிகா பீல்ட் மற்றும் ரோகினி பாண்டே ஆகியோருடன் பணிபுரிந்ததில், இந்தியாவில் ஆணாதிக்க பாலின விதிமுறைகள் பெண் தொழில்முனைவோரைக் கட்டுப்படுத்துகின்றன, முஸ்லீம் பெண்கள் (அதிக கட்டுப்பாடுகளைக் கொண்ட சமூக கலாச்சாரக் குழு) வணிகப் பயிற்சியிலிருந்து பயனடைய முடியாது என்பதற்கான ஆதாரங்களையும் அவர் கண்டறிந்தார்.

## முக்கியப் படைப்புகள்

* 
* Jayachandran, Seema. "Selling labor low: Wage responses to productivity shocks in developing countries." Journal of political Economy 114, no. 3 (2006): 538-575.
* Jayachandran, Seema, and Adriana Lleras-Muney. "Life expectancy and human capital investments: Evidence from maternal mortality declines." The Quarterly Journal of Economics 124, no. 1 (2009): 349-397.
* 
* Jayachandran, Seema, and Ilyana Kuziemko. "Why do mothers breastfeed girls less than boys? Evidence and implications for child health in India." The Quarterly journal of economics 126, no. 3 (2011): 1485-1538.
* Field, Erica, Seema Jayachandran, and Rohini Pande. "Do traditional institutions constrain female entrepreneurship? A field experiment on business training in India." American Economic Review 100, no. 2 (2010): 125-29.
* Jayachandran, Seema, and Michael Kremer. "Odious debt." American Economic Review 96, no. 1 (2006): 82-92.
* Jayachandran, Seema, Joost De Laat, Eric F. Lambin, Charlotte Y. Stanton, Robin Audy, and Nancy E. Thomas. "Cash for carbon: A randomized trial of payments for ecosystem services to reduce deforestation." Science 357, no. 6348 (2017): 267-273.

## சான்றுகள்

பகுப்பு:ஆர்வர்டு பல்கலைக்கழக முன்னாள் மாணவர்கள்
பகுப்பு:வாழும் மக்கள்
தெலாங் ஊசான் மாவட்டம்

**தெலாங்கு ஊசான் மாவட்டம்** (மலாய் மொழி: *Daerah Telang Usan*; ஆங்கிலம்: *Telang Usan District*) என்பது மலேசியா, சரவாக் மாநிலத்தில்; சிபு பிரிவில்; ஒரு மாவட்டமாகும். இந்த மாவட்டத்தின் நிர்வாகத் தலைமையிடம் தெலாங்கு ஊசான் நகரம்.

இந்த மாவட்டம் பாராம் ஆற்றின் *(Baram River)* கரையில், ஆற்றின் முகப்பில் இருந்து 100 கி.மீ. உட்பாகத்தில் உள்ளது. தெலாங்கு ஊசான் மாவட்டத்திற்கு பெலாகா மாவட்டம், முலு மாவட்டம், மருடி மாவட்டம் ஆகிய மாவட்டங்கள் எல்லைகளாக உள்ளன.

## இனக்குழுக்கள்

தெலாங்கு ஊசான் மாவட்டம் கென்னியா, காயான், பெனான் எனும் ஒராங் உலு மக்களின் தாயகமாக விளங்குகிறது. பெரும்பாலான கென்னியா மக்கள், தெலாங்கு ஊசான் மாவட்டத்தின் கிராமப் புறங்களில் பரவி உள்ளனர்.

## சமூக பொருளாதார நடவடிக்கைகள்

1970-களின் நடுப்பகுதியில் லோங் லாமா (*Long Lama*) பகுதியில் காட்டு மரங்களை வெட்டும் நடவடிக்கைகள் தொடங்கின. தெலாங்கு ஊசான் மாவட்டத்தில் இருந்தவர்களுக்கு வேலை வாய்ப்புகள் கிடைத்தன. அந்த நடவடிக்கைகள் வருமானத்தையும் உருவாக்கித் தந்தன. 

இப்போது அந்த மரம் வெட்டும் செயல்பாடு குறைந்து, செம்பனைத் தோட்டத் திட்டங்களுக்கு (*Projek Perladangan Kelapa Sawit*) மாற்றப்பட்டு உள்ளது.

## மேற்கோள்கள்

## இவற்றையும் பார்க்க

* மிரி பிரிவு
* மிரி மாவட்டம்
* மருடி மாவட்டம்

## வெளி இணைப்புகள்

பகுப்பு:சரவாக்
பகுப்பு:சரவாக் மாவட்டங்கள்
சீதா ராமன் (தமிழ் தொலைக்காட்சித் தொடர்)

**சீதா ராமன்** (*Seetha Raman*) என்பது ஜீ தமிழ் தொலைக்காட்சியில் ஒளிபரப்பான குடும்ப பின்னணியைக் கொண்ட காதல் தொலைக்காட்சி நாடகத் தொடர் ஆகும். இத்தொடரில் பிரியங்கா நல்கரி ஸ்ரீ பிரியங்கா, ரேசுமா பசுபுலேட்டி மற்றும் செய் டிசோசா ஆகியோர் நடித்துள்ளனர்.

இந்த தொடர் 20 பெப்ரவரி 2023 ஆம் ஆண்டு முதல் மே 4, 2024 வரை திங்கள் முதல் சனி வரை ஒளிபரப்பாகி, 352 அத்தியாயங்களுடன் நிறைவு பெற்றது.

## கதை
சீதாவின் (பிரியங்கா நல்காரி) மூத்த சகோதரி மதுமிதா தான் முன்பு காதலித்த ராம் (செய் டிசோசா) என்ற நபரை  சீதா திருமணம் செய்து கொள்ளும் கதை. ஆனால் அவள் மூத்த சகோதரி தோற்றத்தால் சமூகம் மற்றும் ராமனின் குடும்பத்தில் இருந்து நிராகரிப்பை எதிர்கொண்டாள். எல்லா முரண்பாடுகளையும் மீறி தன் கணவனை வெல்வதில் சீதை எப்படி உறுதியாக இருக்கிறாள் என்பதை கதை சொல்கிறது.

## நடிகர்கள்
### முக்கியக் கதாபாத்திரம்
* சீதையாக பிரியங்கா நல்காரி / ஸ்ரீ பிரியங்கா
* ராமாக செய் டிசோசா

### தொடர்புடையவர்கள்
* ரேச்மா பசுபுலேட்டி 
* மதுமிதாவாக அக்சிதா போப்பையா
* ராணி
* பிரகாசு ராசன்
* சாக்சி சிவா
* வினோதினி
*பிரபாகரன்
* நான்சி
* சிரிபிரியா

## தயாரிப்பு
### நடிப்பு
ரோஜா (தொலைக்காட்சித் தொடர்) புகழ் பிரியங்கா நல்கரி சீதையாக முக்கியக் கதாபாத்திரத்தில் நடிக்கிறார். அவருக்கு ஜோடியாக செய் டிசோசா ஆண் கதாநாயகனாக நடிக்கிறார். நடிகை ராணி மற்றும் ரேச்மா பசுபுலேட்டி  முக்கிய வேடத்தில் நடிக்க தேர்ந்தெடுக்கப்பட்டுள்ளது.சாக்சி சிவா மற்றும் வினோதினி சீதை மற்றும் மதுமிதாவின் அப்பா மற்றும் அம்மாவாக நடித்துள்ளனர்.

### வெளிவரும் தேதி
இதன் முதல் விளம்பரம் 2023 சனவரி 31 அன்று வெளியிடப்பட்டது. இதில் கதாநாயகி பிரியங்கா நல்காரி அறுமுகத்துடன் தலைப்பின் பெயர் வெளியிடப்பட்டது. இரண்டாவது விளம்பரம் 2023 பெப்ரவரி 3 அன்று வெளியிடப்பட்டது. இதில் பிரியங்கா நல்காரி , கதாநாயகன் செய் டிசோசா, ரேச்மா பசுபுலேட்டி மற்றும் அக்சிதா போபையா ஆகியோர் 2 நிமிட கதைப் பாடலை வெளிப்படுத்தினர்.

## மேற்கோள்கள்

பகுப்பு:ஜீ தமிழ்த் தொலைக்காட்சி நிகழ்ச்சிகள்
பகுப்பு:தமிழ்த் தொலைக்காட்சி நிகழ்ச்சிகள்
பகுப்பு:தமிழ் காதல் தொலைக்காட்சி நாடகங்கள்
பகுப்பு:தமிழகத்தின் தொலைக்காட்சி நிகழ்ச்சிகள்
பகுப்பு:தமிழ் குடும்பத் தொலைக்காட்சி தொடர்கள்
பகுப்பு:2023 இல் தொடங்கிய தமிழ்த் தொலைக்காட்சி நிகழ்ச்சிகள்
பகுப்பு:2024 இல் நிறைவடைந்த தொலைக்காட்சி நிகழ்ச்சிகள்
வெள்ளோடு

**வெள்ளோடு** () என்பது இந்தியா தீபகற்பத்தில் தமிழ்நாடு மாநிலத்தின் ஈரோடு மாவட்டத்தில் அமைந்துள்ள ஒரு புறநகர்ப் பகுதியாகும்.

கடல் மட்டத்திலிருந்து சுமார் 272 மீட்டர் உயரத்தில் அமைந்துள்ள வெள்ளோடு பகுதியின் புவியியல் ஆள்கூறுகள்,  (அதாவது, 11°14'02.8"N, 77°39'31.0"E) ஆகும். பெருந்துறை, முகாசி அனுமன்பள்ளி, அரச்சலூர், கனகபுரம், கஸ்பாபேட்டை மற்றும் கவுண்டிச்சிபாளையம் ஆகியவை வெள்ளோடு பகுதிக்கு அருகிலுள்ள முக்கிய புறநகர்ப் பகுதிகளாகும்.

ஈரோடு மாவட்டத்திலுள்ள முக்கியமான சுற்றுலாத் தலமாக, இங்குள்ள வெள்ளோடு பறவைகள் சரணாலயம் விளங்குகிறது. இச்சரணாலயத்தில் சுமார் ரூ.4.90 கோடி செலவில் மேம்பாட்டுப் பணிகள் மேற்கொள்ளப்பட்டுள்ளன. வனத்துறை கட்டுப்பாட்டிலுள்ள இந்த சரணாலயத்தில் 190 ஏக்கர் பரப்பளவில் குளம் ஒன்று உள்ளது. 'சர்வதேச முக்கியத்துவம் வாய்ந்த ஈரநிலம்' என்று 'ராம்சார்' அமைப்பால் அங்கீகாரம் அடைந்துள்ளது.

வெள்ளோடு பகுதியானது, ஈரோடு மேற்கு (சட்டமன்றத் தொகுதி) வரம்புக்கு உட்பட்டதாகும். இதன் சட்டமன்றத் தொகுதி உறுப்பினராக 2021 ஆம் ஆண்டு நடத்தப்பட்ட தேர்தலில் வெற்றி பெற்றவர் சு. முத்துசாமி ஆவார். மேலும் இப்பகுதி, ஈரோடு மக்களவைத் தொகுதி சார்ந்தது. இதன் மக்களவைத் தொகுதி உறுப்பினராக கே.இ.பிரகாஷ், 2024 ஆம் ஆண்டு நடத்தப்பட்ட தேர்தலில் வெற்றி பெற்றார்.
## மேற்கோள்கள்

## வெளி இணைப்பு
* GeoHack - வெள்ளோடு

பகுப்பு:ஈரோடு மாவட்டத்திலுள்ள கிராமங்கள்
தோல் (வாத்தியம்)

**தோல்** ( *Dhol*) என்பது இந்தியத் துணைக்கண்டம் முழுவதும் பரவலாகப் பயன்படுத்தப்படும், பிராந்திய மாறுபாடுகளுடன், ஒரே மாதிரியான இரட்டைத் தலை நூதன முரசு வகைகளில் ஏதேனும் ஒன்றைக் குறிக்கலாம். இந்தியா, வங்காளதேசம் மற்றும் பாக்கித்தான் போன்ற நாடுகளில் முதன்மையாக பஞ்சாப், அரியானா, தில்லி, காஷ்மீர், சிந்து, பிரம்மபுத்திரா ஆற்றுப் பள்ளத்தாக்கு, உத்தராகண்டம், மேற்கு வங்காளம், ஒடிசா, குசராத்து, மகாராட்டிரம், கொங்கண் மண்டலம், கோவா, கருநாடகம், இராசத்தான், பீகார் சார்க்கண்டு மற்றும் உத்தரப் பிரதேசம் போன்ற வடக்குப் பகுதிகள் அடங்கும். இது மேற்கு நோக்கி கிழக்கு ஆப்கானித்தான் வரை நீண்டுள்ளது. இதன் தொடர்புடைய கருவி டோலக் அல்லது தோல்கி ஆகும். இந்தியா மற்றும் பாக்கித்தானின் பஞ்சாப் பகுதியில் இது அதிகளவில் பயன்படுத்தப்படுகிறது.

தோல் வாசிப்பவர் **"தோலி"** என்று அழைக்கப்படுவார்.

## கட்டுமானம்
thumb|380x380px|
thumb| காந்தார இசைக் கலைஞர்கள் தோல் இசைக்கருவியை வாசிக்கிறார்கள்
தோல் இரண்டு மரக் குச்சிகளைப் பயன்படுத்தி இசைக்கப்படுகிறது. இசைக்கருவியின் ஒரு பக்கத்தை வாசிக்கப் பயன்படுத்தப்படும் குச்சி பஞ்சாபியில் "டாக்கா" என்று அழைக்கப்படுகிறது. பாரம்பரியமாக தோல் வீரர், தாலி (ஓக் அல்லது மஹோகனி) எனப்படும் கடின மரத்திலிருந்து அந்த கோணத்தில் இயற்கையாகவே வளைந்திருக்கும் ஒரு கிளையைத் தேடி, அதை பயன்படுத்துவார். ஆட்டின் தோல் காகிதம் போல மெல்லியதாக இருப்பதால் துளையிடாமல் இருக்க வளைந்த குச்சி பயன்படுத்தப்படுகிறது. 'திக்லி' என்று அழைக்கப்படும் மற்ற குச்சி மிகவும் மெல்லியதாகவும், நெகிழ்வாகவும் இருக்கும். . 

பருத்தியாலான ஒரு துண்டினை பட்டையாகச் சுற்றி மாலை போல பட்டையாக இசைக்கலைஞரின் கழுத்தில் தொங்கவிடப்படும்.  மர பீப்பாயின் மேற்பரப்பு சில சந்தர்ப்பங்களில் பொறிக்கப்பட்ட வடிவங்கள் மற்றும் சில நேரங்களில் வண்ணப்பூச்சுகளால் அலங்கரிக்கப்படும்.

பிரிவினைக்கு முந்தைய காலத்தில், குறிப்பிட்ட செயல்பாடுகளுடன் தொடர்புடைய பஞ்சாபி தோலில் பலவகையான தாளங்கள் இசைக்கப்பட்டன.. இருப்பினும், சில கலாச்சார நடைமுறைகளின் வீழ்ச்சி அல்லது மறைந்துவிட்டதால், சமீபத்திய தலைமுறை தோல்-கலைஞர்கள் இவற்றில் பலவற்றுடன் பரிச்சயமில்லாமல் உள்ளனர். அதே நேரத்தில், பஞ்சாபில் நாட்டுப்புற அரங்கேற்றப்பட்ட பாங்க்ரா நடனத்தின் வளர்ச்சி அந்த நடனத்திற்கு குறிப்பாக பல புதிய தாளங்களை உருவாக்க தூண்டியது. 
thumb|

## இதனையும் பார்க்கவும்

* டோலக்
* செண்டை
* அட்டான்
* பாங்கரா
* பஞ்சாபின் இசை
* பிஹு
* பிஹூ நடனம்
* கர்பா நடனம்

## சான்றுகள்

பகுப்பு:இந்தியக் கண்டுபிடிப்புகள்
பகுப்பு:இந்திய இசைக்கருவிகள்
மாங்கல்ய தோஷம் (சோதிடம்)

**மாங்கல்ய தோஷம்** (*Mangala Dosha*) அல்லது *மங்கள தோஷம்* (IAST : *Maṅgala-doṣa*), என்பது ஸ்க்வா நீக்கம் காரணமாக *மங்கல் தோஷ்* என்றும் அழைக்கப்படுகிறது. இது இந்தியாவில் நிலவும் இந்து மத மூடநம்பிக்கை ஆகும். இந்து சோதிடத்தின்படி செவ்வாயின் (அங்காரகன்) ஆதிக்கத்தின் கீழ் பிறந்த பெண்களுக்கு "மாங்கல்ய தோஷம்" ("செவ்வாய் தோஷம்") இருப்பதாகக் கூறப்படுகிறது. இத்தகைய பெண்கள் மாங்கல்ய தோஷமுடையவர் (அல்லது மாங்லிக்) என்று அழைக்கப்படுகின்றனர். இந்த மூடநம்பிக்கையின் படி, மாங்கல்ய தோஷமுடைய பெண்ணுக்கும் தோஷம் இல்லாதவருக்கும் இடையேயான நடைபெறும் திருமணம் பேரழிவு தரும் என்பதாகும்.

மாங்கல்ய தோஷ மூடநம்பிக்கையை நம்புபவர்கள், ஒரு மாங்கலிய தோஷமுடைய நபர் தங்கள் மாங்கல்ய தோஷம் இல்லாத கணவனின் திருமண வாழ்க்கையின் ஆரம்பக்காலத்தில் மரணத்தை ஏற்படுத்துவார் என்று நம்புகின்றனர். இதனைப் போக்க நிவாரணமாக முதலில் தோஷமுடையவர் ஒரு மரம் (வாழை அல்லது அரச மரம், விலங்கு அல்லது  உயிரற்ற பொருள் ஒன்றைத் திருமணம் செய்து கொள்வார்கள். இந்த போலித் திருமண வழக்கம், சடங்கில் பயன்படுத்தப்படும் "துணையினைப்" பொறுத்து வெவ்வேறு பெயர்களைக் கொண்டுள்ளது. உதாரணமாக, ஒரு நபர் ஒரு மண் பானையை (கும்பா) திருமணம் செய்து கொண்டால், அந்த விழா "கும்ப-விவா" ("பானையுடன் கூடிய திருமணம்") என்று அழைக்கப்படுகிறது. மாங்கல்ய தோஷத்தால் ஏற்படும் அனைத்து தீய விளைவுகளும் "போலித் துணை" மீது ஏற்படும் என்று நம்பப்படுகிறது: இத்தகைய நபர்  மாங்கல்ய தோஷத்திலிருந்து இதன் மூலம் விடுவிக்கப்படுகிறார். மேலும் ஒரு மனிதனுடனான இவர்களின் திருமணமானது மகிழ்ச்சியானதாக இருக்கும் என்று எதிர்பார்க்கப்படுகிறது.

## மேற்கோள்கள்


பகுப்பு:சோதிடம்
பகுப்பு:இந்து சோதிடம்
ராணி தாஜ்

**ராணி தாஜ்** ( *Rani Taj* ) (பிறப்பு: அக்டோபர் 3, 1993) ஐக்கிய இராச்சியத்தின் பர்மிங்காம் நகரைச் சேர்ந்த ஒரு பிரித்தானிய பாக்கித்தான் தோல் கலைஞர் ஆவார். மிட்லாந்தில் ஏற்கனவே நன்கு அறியப்பட்டிருந்தாலும், 2010 ஆம் ஆண்டில் ரியானாவின் " ரூட் பாய் " பாடலுடன் தெருவில் நேரலையில் பாடிய ஒரு காணொளியில் தோன்றியபோது சர்வதேச அளவில் புகழ் பெற்றார்.

## ஆரம்ப கால வாழ்க்கை
இரண்டு குழந்தைகளில் இளையவரான இவரது தாய் ஆரம்ப காலத்திலிருந்தே எப்போதும் 'ராணி' என்று அழைத்தார். இப்புனைப்பெயர் ஒட்டிக்கொண்டது மட்டுமல்ல, தானாகவே இவருடைய மேடைப் பெயராக மாறியது.

பிபிசி ஏசியன் நெட்வொர்க்குக்கு அளித்த பேட்டியில், தனது பெற்றோர் இருவரும் பாக்கித்தானின் மிர்பூரில் பிறந்தவர்கள் என்று கூறியுள்ளார். மங்களா அணை கட்டும் போது, மற்ற பிரித்தானிய பாக்கித்தானியர்களைப் போலவே, இவரது குடும்பத்தினரும் தங்கள் வீட்டிலிருந்து இடம்பெயர்ந்தனர். அவர்களில் ஒருவர் ராணியின் தாய்வழி தாத்தா, 1960 களில் வேலை தேடுவதற்காக பர்மிங்காமுக்குச் சென்றார். தன்னை நிலைநிறுத்திக் கொண்ட பிறகு அவர் தனது மனைவி மற்றும் குழந்தைகளை அழைத்துக் கொண்டார். ராணியின் தாயார் தனது சொந்த தாய் மற்றும் உடன்பிறந்தவர்களுடன் பிரிட்டனில் தந்தையுடன் சேர்ந்தபோது இவருக்கு நான்கு வயது. ராணி தாஜ் 1993 இல் பர்மிங்காமில் பிறந்தார்.

## இசை தாக்கங்கள்
ராணி தனது ஒன்பது வயதிலிருந்தே தோள் வாசித்தாலும், ஆரம்பப் பள்ளியில் படிக்கும் போது தனது ஆறாவது வயதில் எடுத்த முதல் கருவி வியோலம். இவரது ஆரம்பப் பள்ளி வாழ்க்கையின் முடிவில் வைசாகி மேளாவில் கலந்து கொண்டார். அது முதல் இவருக்கு தானும் இக்கருவியைக் கற்றுக் கொள் முடிவு செய்தார்.

2010 கோடையில், இசுடாபோர்ட்சையரில் உள்ள ஸ்டோக் ஆன் ட்ரெண்டில் உள்ள ஒரு தெருவில் ராணி, முழு பஞ்சாபி உடை அணிந்து, ஒரு இசை நிகழ்ச்சியில் வெளிப்படையாக கலந்துகொண்டார். இந்த தன்னிச்சையான நிகழ்ச்சியை நண்பர் ஒருவர் பதிவு செய்து யூடியூப்பில் வைத்தார். உலகெங்கிலும் உள்ள மக்கள் இதனைப் பார்க்கத் தொடங்கினர், மேலும் ஒரு பெண் பாரம்பரியமாக ஆண்களுக்கான கருவியை வாசிப்பதைக் கண்டு அதிர்ச்சியும் மகிழ்ச்சியும் அடைந்தனர்.

2011 முதல் ராணி தாஜ் பாக்கித்தானின் சூபி தோல் கலைஞர்களான குங்கா மற்றும் மிட்டு சைன் ஆகியோருடன் நிறைய நேரம் செலவிட்டுள்ளார். இவர் 'கலந்தாரி' பாணியிலான தோல் இசையால் கவரப்படுவதோடு மட்டுமல்லாமல், பாக்கித்தான் முழுவதும் பல்வேறு மேளாக்கள் மற்றும் தர்பார்களில் அவர்களுடன் இணைந்து நிகழ்த்தியுள்ளார். இலாகூரில் உள்ள பாபா ஷா ஜமாலின் தர்பார்கள், லாகூரில் உள்ள ஷபீர் ஷா, முர்ரியில் உள்ள பாபா லால் ஷா, சிந்துவில் லால் ஷாபாஸ் கலந்தர், குஜர் கானில் உள்ள ஹீரா லால் கலந்தர் மேளா  ,இலாகூரில் உள்ள தத்தா தர்பாரில் தத்தா மேளா போன்றவை இதில் அடங்கும்.

## நடுவராக
பர்மிங்காமுக்கு அருகிலுள்ள இசுமெத்விக் நகரில் நடைபெற்ற ஐக்கிய இராச்சியத்தின் மிகப்பெரிய தோல் போட்டியின் நடுவர்களில் ஒருவராக இவர் அழைக்கப்பட்டார். இறுதிப் போட்டியில் ஒரே பெண் நடுவர் மட்டுமல்ல, அன்றைய மூத்த குழுவில் இருந்த இளைய நீதிபதியாகவும் இருந்தார்.

## சான்றுகள்

## வெளி இணைப்புகள்
* An article about Rani on Punjab Portal 
* Official website
* Dhol Diva on Indian Express 
* A blog about Rani
* YouTube link
* YouTube link
* Rani Taj Facebook
* YouTube link
* YouTube link

பகுப்பு:1993 பிறப்புகள்
பகுப்பு:வாழும் மக்கள்
பகுப்பு:பஞ்சாபி பண்பாடு
குரு ஜம்பேசுவரர்

**குரு ஜம்பேசுவரர்** (*Guru Jambheshwar*) என்பவர் **குரு ஜம்பாஜி** (1451-1536) என்றும் அழைக்கப்படுகிறார். இவர் பிஷ்னோய் பந்தின் நிறுவனர் ஆவார். கடவுள் எல்லா இடங்களிலும் இருக்கும் ஒரு தெய்வீக சக்தி என்று இவர் போதித்தார். இயற்கையுடன் அமைதியாக இணைந்து வாழ்வதற்குத் தாவரங்கள் மற்றும் விலங்குகள் முக்கியம் என்பதால் இவற்றைப் பாதுகாக்கவும் இவர் கற்றுக் கொடுத்தார்.

 

## வாழ்க்கை வரலாறு
ஜம்பேசுவர் ஜி 1451-ல் நாகூர் மாவட்டம் பிபாசார் கிராமத்தில் பன்வார் குலத்தின் குடும்பத்தில் பிறந்தார். இவர் லோஹத் பன்வார் மற்றும் ஹன்சா தேவியின் ஒரே குழந்தை. குரு ஜாம்பேடுவர் தனது வாழ்க்கையின் முதல் ஏழு ஆண்டுகள், அமைதியாகவும் உள்ளக சிந்தனையுடனும் காணப்பட்டார். இவர் தனது வாழ்நாளில் 27 ஆண்டுகளை மாடு மேய்ப்பவராகவே கழித்தார்.

## பிஷ்னோய் பந்த் நிறுவுதல்
தனது 34 வயதில், குரு ஜம்பேசுவர் சாம்ராதல் தோராவில் வைணவ சமயத்தின் பிஷ்னோய் துணைப் பிரிவை நிறுவினார். இவரது போதனைகள் *ஷபத்வானி* எனப்படும் கவிதை வடிவிலிருந்தன.  இவர் அடுத்த 51 ஆண்டுகள் பிரசங்கித்தார். இதற்காக நாடு முழுவதும் பயணம் செய்தார். மேலும் ஷபத்வானியின் 120 ஷபாத்கள் எனப்படும் வசனங்களை உருவாக்கினார். 1485-ல் ராஜஸ்தானில் பெரிய வரைவுக்குப் பிறகு இந்த பிரிவு நிறுவப்பட்டது. இந்தப் பிரிவினர் பின்பற்ற வேண்டிய 29 கொள்கைகளையும் ஜம்பேசுவர் வகுத்திருந்தார். விலங்குகளைக் கொல்வதற்கும், மரங்களை வெட்டுவதற்கும் தடை விதித்தார். வன்னி மரம் (*புரோசோபிசு சினேரியா*), பிசுனோயிசால் புனிதமாகக் கருதப்படுகிறது.
thumb| சாம்ராதல் தோராவில் உள்ள பிஷ்னோய் கோயில்
பிஷ்னோய் பந்த் 29 விதிகளைச் சுற்றி வருகிறது. இவற்றில், எட்டு பல்லுயிரியலைப் பாதுகாக்கவும், நல்ல கால்நடை வளர்ப்பை ஊக்குவிக்கவும், ஏழு ஆரோக்கியமான சமூக நடத்தைக்கான கோட்பாடுகளை வழங்குகின்றன. மேலும் பத்து தனிப்பட்ட சுகாதாரம் மற்றும் நல்ல ஆரோக்கியத்தைப் பேணுவதை அடிப்படை நோக்கமாகக் கொண்டுள்ளன. மற்ற நான்கு கட்டளைகள் தினமும் விஷ்ணுவை வழிபடுவதற்கான வழிகாட்டுதல்களை வழங்குகின்றன.

## பெருமையும் நினைவும்
பிஷ்னோய்கள் பல்வேறு கோயில்களைக் கொண்டுள்ளனர். இவற்றில் இராசத்தானின் பிகானேர் மாவட்டத்தில் உள்ள நோகா வட்டத்தில் முகம் கிராமத்தில் உள்ள "*முகம் முக்தி தாம்*" மிகவும் புனிதமானதாக இவர்கள் கருதுகின்றனர். குரு ஜம்பேஷ்வரின் சமாதியின் மீது மிகவும் புனிதமான பிஷ்னோய் கோவில் கட்டப்பட்டுள்ளது. அரியானா மாநிலத்தில் ஹிசாரில் உள்ள குரு ஜம்பேசுவர் அறிவியல் மற்றும் தொழில்நுட்ப பல்கலைக்கழகம் இவரை நினைவு கூறும் விதமாக இவரது பெயரால் அழைக்கப்படுகிறது. மேலும் நியூஸ்29 -ல் குரு ஜம்பேசுவரரைப் பற்றி அறிய மேலும் படிக்கலாம்.
thumb| நோகா, முகத்தில் உள்ள பிஷ்னோய் கோயில்

## மேலும் பார்க்கவும்

* பக்தி இயக்கம்
* சிப்கோ இயக்கம்

## மேற்கோள்கள்
12. குரு ஜாம்பேஷ்வர் பற்றி News29.co 
பகுப்பு:1536 இறப்புகள்
பகுப்பு:1451 பிறப்புகள்
பகுப்பு:இந்திய சுற்றுச்சூழல் செயற்பாட்டாளர்கள்